cyanic-selkie/wikianc huggingface dataset:
Ռոբերտ Շուման
«Դրախտ և Փերի» ('Рай и Пери') օրատորիա
Այնպես, ինչպես Վագներն իր երաժշտական դրամայի համար միջնադարյան լեգենդից («Տրիստան և Իզոլդա») վերցրեց միայն նրա լիրիկական կվինտէսենցիան, այնպես էլ Շումանն իր «Դրախտ և Փերի»-ում առավելապես բացահայտեց իդեալի անհասանելիությունից չարչարվող, տանջվող կերպարներ, նկարագրեց մտացածին աշխարհի էկզոտիկ պատկերներ, որ բնութագրական են ռոմանտիկական պոեզիայի և հեքիաթի համար։ «Դրախտ և Փերի»-ի իմաստն առավել մոտ է Անդերսենի «Ջրահարսին» կամ Վեբերի «Օբերոնին», քան նախորդների օրատորիաներից որևէ մեկին։ «Դրախտ և Փերի»-ի երաժշտությունն առանձնանում է կոլորիտային չտեսնված գեղեցկությամբ, բայց դժվար է հերքել նրա քնարական միակողմանիությունը։ Երաժշտական արտահայտչական մեթոդները Շումանի վոկալ-դրամատիկական արվեստում շատ հեռու են դասական-օրատորիայից։ Դա առավելապես նկատելի է խորի նոր ըմբռնման մեջ։ Շումանի պոեմներում բացակայում է ավանդական օրատորիայի երգչախմբային մասսան, քիչ է պոլիֆոնիան, ինչը դասականների երգչախմբին տալիս էր ձայնային թանձրություն և ներքին դինամիզմ, ինչը համապատասխանում էր օրատորիալ ժանրի հերոսական բնույթին։ Շումանը երգչախմբի մեջ ընդգծում է գունային-հարմոնիկ տարրեր, որոնք դաշնամուրային նվագակցության նման, էմոցիոնալ ֆոն են ստեղծում, բացում տեքստի հոգեբանական իմաստը, ընդգծում են առանձին տրամադրություններ։ Օրկեստրում նույնպես նշմարվում է ռոմանտիկական դաշնամուրային երաժշտության գունային-էմոցիոնալ ոճը։ Շումանի պոեմներում ռոմանսային գծերի ի հայտ գալը պայմանավորված է նրանով, որ սոլո համարները, որպես կանոն, գեղարվեստական տեսանկյունից առավել նշանակալի են, քան երգչախմբային համարները, իսկ նրանց մեղեդիում ակնհայտ է գերմանական պոետական խոսքի հնչերանգը, ինտոնացիան ընդգծելու միտվածությունը։ Օպերայինությունը, որն այնքան բնորոշ է դասական օրատորիային, բնավ հատուկ չէ Շումանի վոկալ-դրամատիկ ստեղծագործություններին։ Այս տեսանկյունից հետաքրքիր է համեմատել Հենդելի «Մեսիան» կամ Հայդնի «Տարվա եղանակները»։ Ինչպես հայտնի է, 18-րդ դարերի այս օրատորիաներում բացակայում է թատերախաղը, սակայն մտքերի երաժշտական ձևավորումները լի են թատերականացվածությամբ։ Այսպես, «Մեսիայում» առկա է վառ հերոսականություն՝ իր ձևով և արտահայտվածությամբ նման օպերային։ Հայդնի աշխարհիկ օրատորիան, որ հարուստ էր լիրիկական էպիզոդներով, որը նաև կանխագուշակում էր ռոմանտիկների երաժշտությունը, այնուամենայնիվ, հարում է ռուսսոյական օպերայի ուղղությանը ( Մոցարտի օպրեային սիմֆոնիզմի վրա)։ Երգչախմբային դասական պոլիֆոնիան երկու ստեղծագործություններում էլ էական դեր ուներ։
Ծանոթագրություններ
Կատեգորիա:1810 ծնունդներ Կատեգորիա:Հունիսի 8 ծնունդներ Կատեգորիա:1856 մահեր Կատեգորիա:Հուլիսի 29 մահեր Կատեգորիա:Ցվիկաու քաղաքում ծնվածներ Կատեգորիա:Գերմանացի կոմպոզիտորներ Կատեգորիա:Գերմանացի դաշնակահարներ Կատեգորիա:Գերմանացի երաժշտական քննադատներ Կատեգորիա:Երգերի հեղինակներ Կատեգորիա:Վոկալ ցիկլերի հեղինակներ Կատեգորիա:Օրատորիաների հեղինակներ Կատեգորիա:Լայպցիգի համալսարանի շրջանավարտներ Կատեգորիա:Հայդելբերգի համալսարանի շրջանավարտներ Կատեգորիա:Գերմանացի երաժշտագետներ Կատեգորիա:Գերմանացի դիրիժորներ Կատեգորիա:Գերմանացի երաժիշտներ Կատեգորիա:Գերմանացի մանկավարժներ Կատեգորիա:Երաժշտական պրոդյուսերներ
Գարնան առավոտ
«Գարնան առավոտ», Հովհաննես Թումանյանի բանաստեղծություններից ։
Պատմություն
Այս բանաստեղծության ակունքը ժողովրդական է։
«Ամառ» վերնագրով տպագրվել է Աղեք․ Մխիթարյանցի «Տաղեր ու խաղերում»։ Ժողովրդական երգն ունի յոթ քառատող, որտեղից Թումանյանն ընտրել է չորսը՝ վերադասավորել, լեզուն դարձրել գրական-ժողովրդական, փոխել տողերը ու տառերը, նախ վերնագրել «Գարուն» ապա  փոխել «Գարնան առավոտ», կերտելով բոլորովին նոր բանաստեղծություն։
Գրության տարեթիվը ստույգ հայտնի չէ ։
Եղիշե Չարենցի անվան գրականության և արվեստի թանգարանի գրական թերթի 144 համարում պահպանվում է «Հին կռիվը» պոեմի մի հատվածի սևագիր -ինքնագիրը, որտեղ Թումանյանը գրում է․ «Առավոտը գյուղում երգում են» ապա մեջ է բերում այս բանաստեղծության առաջին քառատողը ։
Առաջին անգամ «Գարուն» վերնագրով տպագրվել է 1909 թվականին «Հասկեր» ամսարում, (№ 6-7, էջ 221)։ Նույն թվականին, «Գարուն առավոտ» վերնագրով՝ «Լուսաբեր» դասագրքի երրորդ հատորում (էջ 96-97), այնուհետև «Գարնան առավոտ» վերնագրով  Կոստանդնուպոլսում ՝ 1922 թվականին  լույս տեսած Հովհաննես Թումանյանի բանաստեղծությունների գրքում (էջ 129-130) Ժողովրդական երգեր բաժնում, ապա 1940-1959 թվականնեիրն Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 156)։
Հովհաննես Թումանյանի երկերի լիակատար ժողովածուի 1-ին հատորում արտատպվել է Կոստանդնուպոլսում՝ 1922 թվականին լույս տեսած գրքից ։
Ծանոթագրություններ
Կատեգորիա:Բանաստեղծություններ
Կարմիր գլխարկ
«Կարմիր գլխարկ» (Le Petit Chaperon rouge, Rotkäppchen), ֆրանսիական և այնուհետ Եվրոպական հեքիաթ է փոքրիկ աղջկա և մեծ վատ գայլի մասին։ Պատմությունը ժամանակի ընթացքում էական փոփոխություններ է կրել և բազմաթիվ ժամանակակից տարբերակներ են երևան եկել։ Առաջին անգամ այն հրատարակել է Շարլ Պերրոն ։
Սյուժեի ծագում
Գայլի կողմից խաբված աղջկա մասին սյուժեն տարածվել է Ֆրանսիայում և Իտալիայում միջին դարերից։ Ալպերի շրջակայքում և Տիրոլուն հեքիաթը հայտնի է ամենաքիչը 14-րդ դարից մեծ տարածում ուներ։ Զամբյուղի պարունակությունը փոխվում էր. Հյուսիսային Իտալիայում թոռնիկը տատիկին տանուն էր թարմ ձուկ, Շվեյցարիայում մի գլուխ պանիր, իսկ Ֆրանսիայի հարավում` կարկանդակ և կարագ։ Ժողովրդական պատմություններում սյուժեն նկարագրվում է հետևյալ կերպ։
Մայրը աղջկան ուղարկում էր տատիկի մոտ կաթով և հացով։ Նա տեսնում է գայլին, պատմում էե նրան, թե ուր է գնում։ Գայլն առաջ է անցնում աղջկանից, սպանում է տատիկին, նրա մարմնից ուտելիք է պատրաստում, իսկ արյունից` ըմպելիք, հագնում է տատիկի շորերը և պառկում նրա անկողնու վրա։ Երբ աղջիկը գալիս է, գայլը նրան առաջարկում է ուտել։ Տատիկի կատուն փորձում է զգուշացնել աղջկան, որ նա ուտում է իր տատիկի մնացորդները, բայց գայլը կատվի վրա նետում է փայտե կոշիկները և սպանում նրան։ Հետո գայլը առաջարկում է աղջկան հանել շորերն ու պառկել իր կողքին, իսկ շորերը գցել կրակի մեջ։ Նա այդպես էլ անում է, և, պառկելով գայլի կողքը, հարցնում է, թե ինչու նա այդքան շատ մազ ունի, ինչու են ուսերը լայն, եղունգները երկար և ատամները մեծ։ Վերջին հարցին գայլը պատասխանում է. «Սա նրա համար է, որ քեզ ավելի շուտ ուտեմ, իմ բալիկ» և ուտում է աղջկան։
Այսպես ավարտվում են գրված սյուժեների մեծ մասը, չնայած որոշներում աղջիկը կարողանում է փախչել գայլից իր խորամանկության շնորհիվ։
Շառլ Պերո
Շառլ Պերոն է թարգմանել սյուժեն։ Նա հեռացրել է հանիբալիզմի հատվածը, կատվի կերպարը և նրա սպանությունը գայլի կողմից, հեքիաթի մեջ ներառել է կարմիր գլխարկը, որը կրում էր աղջիկը։ Ամենակարևորը, նա ավելացրեց բարոյախրատական հատված, ըստ որի աղջիկը պասժվում է, քանի որ խախտում է կարգը։  Հեքիաթը հրատարակվեց 1697 թվականին Փարիզում «Սագ մայրիկի հեքիաթը կամ հին ժամանակների ուսուցողական պատմություններն ու հեքիաթները» գրքում, որն ավելի հայտնի է «Սագ մայրիկի հեքիաթները» անունով ։
Գրիմ եղբայրներ
Հեքիաթի այն տարբերակը, որը դասական դարձավ ժամանակակից մանկական գրականության համար, գրվեց Պերրոյի մահից 100 տարի անց՝ Գրիմ եղբայրների կողմից ։ Հեքիաթին ավելացվել է դրական ավարտ. այս տարբերակում փայտահատները աղմուկ են լսում և սպանում են գայլին, բացում են նրա փորը և փրկում են տատիկին և Կարմիր գլխարկին։ Ըստ մեկ այլ տարբերակի, այս դրվագը վերցվել է մեկ այլ հայտնի գերմանական հեքիաթից` «Գայլը և յոթ ուլիկները» ։ Ըստ մեկ այլ տարբերակի, ավարտը վերցվել է «Կարմիր գլխարկի կյանքը և մահը» պիեսից, որը գրվել է 1800 թվականին գերմանացի ռոմանտիկ գրող Լյուդվիգ Տիկի կողմից։ Ըստ Պերրոյի, Կարմիր գլխարկը խախտում է մայրիկի կամքը, և հեքիաթի բարոյախոսությունը հետևյալն է. «Պետք է լսել մայրիկի պահանջները և անտառում այս ու այն կողմ չվազվզել։
Ծանոթագրություններ
Կատեգորիա:Հեքիաթներ Կատեգորիա:Հեքիաթների կերպարներ Կատեգորիա:Հորինված ֆրանսիացիներ Կատեգորիա:Մանկական գրականության կերպարներ
Քարսոն շրջան (Տեխաս)
Քարսոն շրջան (Carson County), ԱՄՆ Տեխաս նահանգի 254 վարչական միավորներից մեկը։ 2000 թվականին բնակչության թիվը կազմում էր 6516 մարդ ։ ԱՄՆ-ի վիճակագրության բյուրոյի համաձայն 2010 թվականին բնակչությունը կազմում էր 6182 մարդ։ Շրջկենտրոնն է Փանհանդլ (Panhandle) բնակավայրը ։
Պատմություն
Շրջանը պաշտոնապես կազմավորվել է 1888 թվականին ։ Իր անվանումը ստացել է Տեխասի Հանրապետության առաջին պետական քարտուղար Սեմյուել Քարսոնի պատվին ։
Աշխարհագրություն
ԱՄՆ վիճակագրության բյուրոյի տվյալներով Քարսոն շրջանի ընդհանուր մակերեսը կազմում է 2393 կմ², որից 2391 կմ²-ն զբաղեցնում է ցամաքը, իսկ 2 կմ²-ն կամ 0,1 %-ը՝ ջրային տարածքները ։
Բնակչություն
Բնակչության թիվը 2000 թվականի դրությամբ կազմում էր 6516 մարդ։ Առկա էր 2470 տնային տնտեսություն և 1884 ընտանիք։ Բնակչության խտությունը կազմում էր 3 մարդ/կմ²։ Հաշվվում էր 2815 բնակելի շինություն՝ 1 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 93,82 %, աֆրոամերիկացիներ – 0,58 %, բնիկ ամերիկացիներ (հնդկացիներ) – 1,00 %, ասիացիներ – 0,14 %, խաղաղօվկիանոսյան կղզիների բնակիչներ – 0,02 %, այլ ռասաների ներկայացուցիչներ – 3,04 %, երկու կամ ավելի ռասաների ներկայացուցիչներ – 1,41 %: Իսպանախոսները կամ լատինոամերիկացիները կազմում են բնակչության 7,03 %–ը (անկախ ռասայից)։ Բնակչության տարիքային կազմը հետևյալն էր՝ 27,90 % - մինչև 18 տարեկան, 6,20 % - 18-24 տարեկան, 26,30 % - 25-44 տարեկան, 23,90 % - 45-64 տարեկան և 15,70 % - 65 և ավելի բարձր։ Շրջանի բնակչի միջին տարիքը 39 տարեկան է։ Յուրաքանչյուր 100 կնոջը բաժին է ընկնում 95,80 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 92,20 տղամարդ։
Բնակչության աճի դինամիկան ըստ տարեթվերի․
Ծանոթագրություններ
Կատեգորիա:Տեխասի շրջաններ
Սեն Մորիս (Ստորին Հռենոսի գավառ)
Սեն Մորիս (Saint-Maurice), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2006 թվականի դրությամբ կազմում է 384 մարդ, բնակչության խտությունը` 274.29 մարդ/կմ²։ Բնակավայրը զբաղեցնում է 1.4 կմ² տարածք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 226 աշխատունակ (15-64 տարեկան) բնակիչ, որոնցից ակտիվ էին 184-ը, իսկ ոչ ակտիվները` 42։ Ակտիվության ցուցանիշը կազմում է 81,4 %։ 184 աշխատունակ մարդկանցից աշխատել է 175 անձ (100 տղամարդ և 75 կին)։ Գործազուրկ են եղել 9 անձ (5 տղամարդ և 4 կին)։ 42 անաշխատունակներից 16-ը եղել են աշակերտներ կամ ուսանողներ, 13-ը` թոշակառուներ, իսկ 13-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Գոֆիցկոե (Կրասնոդարի երկրամաս)
Գոֆիցկոե (Гофицкое), գյուղ Ռուսաստանի Դաշնության Կրասնոդարի երկրամասի Լաբինսկի շրջանի կազմում։
Բնակչություն
Բնակչությունը 2002 թվականին կազմել է 580 մարդ, 2010 թվականին՝ 592 մարդ։
Աշխարհագրություն
Գտնվում է Լաբինսկ քաղաքից 45 կմ հարավ-արևելք՝ Կարաչայ-Չերքեզիայի սահմանին, Լաբայի աջ ափին։ Խուտորի երկարությունը 4 կմ է։ Գյուղից 4 կմ հյուսիս-արևմուտք գտնվում է Կալաջինսկայա գյուղը, 10 կմ դեպի հարավ-արևելք՝ Ախմետովսկայա, 5 կմ դեպի արևելք՝ Օտվաժնայա, 2 կմ հարավ՝ Չեռնորեչենսկայա ավանը։ Գյուղը արևմուտքից շրջապատված է լայնատերև անտառով, արևելքից լեռներով, հյուսիսից և հարավից՝ դաշտերով։
Գյուղի միակ փողոցը՝ Լենինի, գտնվում է Կրասնոդար-Ախմետովսկայա մայրուղու վրա։
Պատմություն
Մինչ Հայրենական մեծ պատերազմը գյուղը կոչվել է Զաբոլոտնիյ՝ ի պատիվ իր առաջին բնակչի, ով տեղափոխվել է Օտվաժնայա գյուղից։
Տնտեսություն
Գյուղում գործել է «Գոֆիցկի պանրի գործարան» ՍՊԸ-ն, որը 2005 թվականին ճանաչվել է սնանկ և փակվել։ Նաև տարբեր տարիներին փակվել են հացաբուլկեղենի արտադրամասը, զգալիորեն կրճատվել է անասնագլխաքանակը։ Գործում է միայն կաթնամթերքի ֆերմա։
Կրթություն
Գյուղում գործում է մինչև 9-րդ դասարանի դպրոց։ 10-րդ և 11-րդ դասարանների աշակերտները սովորում են Կալաջինսկայա գյուղում, որտեղից դպրոցական ավտոբուս է գալիս նրանց համար։
Արտաքին հղումներ
Կատեգորիա:Ռուսաստանի գյուղեր Կատեգորիա:Կրասնոդարի երկրամասի Լաբինսկի շրջանի բնակավայրեր
Մարկդորֆ
Մարկդորֆ  (Markdorf), կոմունա Գերմանիայի Բադեն Վյուրտեմբերգ երկրամասում։
Մտնում է Բոդենզե շրջանի կազմում։ Բնակչությունը կազմում է 12 963 մարդ(ըստ 2010 թվականի դեկտեմբերի 31-ի). ։ Տարածքը կազմում է 40,92 կմ²։ Պաշտոնական կոդ՝ 08 4 35 034։
Արտաքին հղումներ
Կատեգորիա:Գերմանիայի քաղաքներ
Ելենա Կոստյուչենկո
Կարիերան լրագրության բնագավառում
Ելենա Կոստյուչենկոն լրագրության իր կարիերան սկսել է դպրոցի բարձր դասարաններում։ Առաջին հրապարակումները եղել են Յարոսլավլի տարածաշրջանային «Северный край» թերթում։ Նրա խոսքերով, այդ պահին նրա վրա մեծ ազդեցություն են ունեցել Աննա Պոլիտկովսկայայի հոդվածները, որոնց տպավորությունն այնքան ուժեղ է եղել, որ Ելենան որոշել է հետագայում աշխատանքի տեղավորվել «Նովայա գազետա»-ում ։
2004 թվականին տեղափոխվել է Մոսկվա, ընդունվել Մոսկվայի պետական համալսարանի լրագրության ֆակուլտետ։ 2005 թվականին աշխատանքի է անցել «Նովայա գազետա»-ում` որպես հատուկ թղթակից։ Նախընտրել է հետաքննող լրագրությամբ զբաղվել։ Մանրամասն գրել է Կուշչևսկայա ստանիցայում տեղի ունեցած մասսայական սպանությունների և Pussy Riot գործի մասին ։
2008 թվականին նա փորձել է ներթափանցել «Роза Мира» անձնական աճի դասընթացների կազմակերպության մեջ։ Կոստյուչենկոն, առանց «Նովայա գազետայի» խմբագրությունը նախազգուշացնելու, հետաքննություն է սկսել ֆոտոմոդել Ռուսլանա Կորշունովայի ինքնասպանության դեպքի առթիվ, ով նախկինում այցելել է այդ դասընթացներին։ Դա հանգեցրել է անկանխատեսելի հետևանքների, լրագրողի համար ավարտվել է ծանր դեպրեսիայի և նևրոզների կլինիկայում հոսպիտալացումով, և նյութը չի հրապարակվել։ 2019 թվականի մայիսին Կոստյուչենկոն այդ մասին հայտարարել է իր ֆեյսբուքյան էջում ։
Ելենա Կոստյուչենկոն առաջին լրագրողն է, ով ճեղքել է 2011 թվականի դեկտեմբերի 16-ին Ժանաոզեն քաղաքում տեղի ունեցած իրադարձությունների շուրջ տեղեկատվական շրջափակումը  ։
2016 թվականի սեպտեմբերի 1-ին Կոստյուչենկոն լուսաբանել է Բեսլանում տեղի ունեցած ահաբեկչության արդյունքում իրենց հարազատներին կորցրած վեց կանանց չարտոնված ցույցը և նույն օրը տեղի ունեցած դատավարությունը (նրանք մեղավոր ճանաչվեցին վարչական իրավախախտումների համար)։ Կոստյուչենկոյի «Նոր Անտիգոնե» վավերագրական պիեսը, որը բաղկացած է հանդիպումների արձանագրությունների դրվագներից, իր իսկ տեքստից և Սոֆոկլեսի «Անտիգոնայից» ինտերմեդիայից, բեմադրել է Ելենա Գրեմինան 2017 թվականին Teatre.doc-ում ։
ԼԳԲՏ շարժման մասնակից
Ելենա Կոստյուչենկոն լեսբուհի է։ 2011 թվականին, նախքան գեյ-շքերթին մասնակցելը, նա հրապարակել է կոչ հասարակություն` «Ինչու եմ այսօր գնում գեյ-շքերթի» խորագրի ներքո, որտեղ կտրուկ է խոսել հոմոֆոբիայի, գեյերի և լեսբուհիների խտրականության դեմ և պահանջել հավասարություն սեռական փոքրամասնությունների համար։ Այս հաղորդագրությունը ստացել է ավելի քան 10 հազար մեկնաբանություն, ինչը ռեկորդ է եղել ինտերնետի ռուսական հատվածի համար։ Մայիսի 28-ին ակցիայի ընթացքում Ուղղափառ ակտիվիստներից մեկը (Ռոման Լիսունով ) հարձակվել է Ելենայի վրա և հարվածել նրա դեմքին։ Այդ դեպքից հետո նա հոսպիտալացվել է ուղեղի ցնցման կասկածով, բայց հիվանդանոցում ախտորոշվել է բարոտրավմա ։
Ելենա Կոստյուչենկոյի նախաձեռնությամբ 2012-2013 թվականներին չորս անգամ անցկացվել է «Համբույրի օր» ակցիան Պետական դումայի պատերի մոտ, բոլոր դեպքերում ցույցերը համընկել են Ռուսաստանի խորհրդարանի կողմից «համասեռամոլության քարոզչությունը» արգելող օրինագծի (վերջին ընթերցմամբ՝ «անչափահասների շրջանում ոչ ավանդական սեռական հարաբերությունների խթանում») քննարկման հետ ։
Մուրավլյովկա (գյուղ, Լիվենսկի շրջան)
Մուրավլյովկա (Муравлёвка), գյուղ Ռուսաստանի Օրյոլի մարզի Լիվենսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Օրյոլի մարզի Լիվենսկի շրջանի բնակավայրեր
Ռազմական մետաղական (Ֆաբերժեի ձու)
«Ռազմական մետաղական» (Военное стальное), ոսկերչական ձու, որը դարձավ Ֆաբերժեի 52 զատկական ձվերից մեկը՝ պատրաստված Կարլ Ֆաբերժեի ընկերությունում Ռուսաստանի կայսերական ընտանիքի համար։ Այն ստեղծվել է 1916 թվականին Նիկոլայ II կայսեր պատվերով։ Ոսկերչական ձուն Նիկոլայը Զատկի տոնին նվիրել է կնոջը՝ կայսրուհի Ալեքսանդրա Ֆեոդորովնային ։
Այսօր «Ռազմական մետաղական» կայսերական ոսկերչական ձուն պահպանվում և ցուցադրվում է Կրեմլի զինապալատում (Մոսկվա, Ռուսաստանի Դաշնություն) և համարվում է այն բացառիկ ձվերից, որոնք երբեք չեն լքել Ռուսաստանի սահմանները ։
Դիզայն
«Ռազմական մետաղական» ոսկերչական ձուն ունի խիստ նկարագիր։ Ձուն պատրաստված է փայլուն մետաղից, որը երկու հորիզոնական գոտիներով բաժանվում է երեք հատվածի։ Կենտրոնում ոսկուց պատրաստված Ռուսական կայրսրության զինանշանն է զետեղված։ Ինչպես նաև ձվի վրա ագուցված են Ալեքսանդրա Ֆեոդորովնայի միացագիրը, ստեղծման տարեթիվը՝ «1916», Սուրբ Գևորգի պատկերը։ Ձվի գագաթը պսակված է կայսերական ոսկեհուռ թագով։ Տակդիրը պատրաստված է նեֆրիտից, որն ունի ոսկե շրջանակ։ Ամեն անկյունում տեղադրված է հրետանու արկ՝ պատրաստված մետաղից, որոնց վրա էլ հենվում է ձուն ։
Անակնկալ
«Ռազմական մետաղական» կայսերական ոսկերչական ձվի անակնկալը մոլբերտն է, որի վրա տեղադրված է ջրաներկով նկարված մանրանկար։ Նկարում Նիկոլայ II կայսրը և նրա որդի՝ Ալեքսեյն են պատկերված՝ Ռուսական բանակի հետ։ Նկարի շրջանակի վերևում Սուրբ Գևորգի շքանշանն է և ժապավենը։ Բուն մոլբերտը պատրաստված է Ալեքսանդրա Ֆեոդորովնայի վարդագրանվան տեսքով ։ Անակնկալի բարձրությունը 65 մմ է ։
Պատմություն
1917 թվականի Ռուսական հեղափոխության ժամանակ հեղափոխականները հափշտակեցին կայսերական ձվերի հավաքածուն և ուղարկեցին Կրեմլի զինապալատ։ Այդ օրվանից ցայսօր «Ռազմական մետաղական» ոսկերչական ձուն պահպանվում և ցուցադրվում է Կրեմլի զինապալատում և համարվում է այն հազվագյուտ ձվերից, որոնք երբեք չեն լքել Ռուսաստանի սահմանները։
Մնացականյան (այլ կիրառումներ)
Մնացականյան` հայկական ազգանուն
Մարանո Մարկեզատո
Մարանո Մարկեզատո (Marano Marchesato) կոմունա Իտալիայում, Կալաբրիա մարզում՝ Կոզենցա գավառում ։
Բնակչությունը կազմում է 2558 մարդ, բնակչության խտությունը կազմում է 512 մարդ/կմ²։ Զբաղեցնում է 5 կմ² մակերես տարածք։ Փոստային ինդեքսն է՝ 87040։ Հեռախոսային կոդը՝ (+39) 0984։
Բնակավայրի հովանավորը համարվում է Մադոննա դել Կարմայնը։ Ծնունդը ամեն տարի նշվում է հուլիսի 15-ին։
Կրասնոպոլսկի գյուղական խորհուրդ (Կրասնոպոլսկի շրջան)
Կրասնոպոլսկի գյուղական խորհուրդ  (Краснопільська селищна рада), Ուկրաինայի Սումիի մարզի Կրասնոպոլսկի շրջանում ։
Ռոջեր Բոմպաս
Ռոջեր Բոմպաս (Rodger Bumpass, ), ամերիկացի հնչյունավորման դերասան, կոմիկ, սթենդ ափ կոմիկ, դերասան, երգիչ։ Առավել հայտնի է «Սպունգ Բոբ Քառակուսի Տաբատ» մուլտսերիալի Սքուիդվարդ Տենտակլես հերոսի հնչյունավորմամբ։
Կրասնոպոլսկի գյուղական խորհուրդ (Կրասնոպոլսկի շրջան)
Արտաքին հղումներ
Կատեգորիա:Ուկրաինայի բնակավայրեր
Ռոջեր Բոմպաս
Վաղ տարիներ
Ռոջեր Բամպասը ծնվել է Լիթլ Ռոքում՝ Արիզոնա նահանգում։ Սովորել է Լիթլ Ռոքի Կենտրոնական միջին դպրոցում, որտեղ ստացել է իր առաջին թատերական կրթությունը։ Արկանզաս նահանգի համալսարանում սովորել է ռադիո և հեռուստատեսություն մասնագիտությամբ, նաև թատերական ֆակուլտետում։ Աշխատել է համալսարանական ավանի ռադիոկայանում, KAIT-TV հեռուստակայանում, որը պատկանում էր Raycom Media-ին և ABC-ին․ այստեղ ունեցել է մի քանի պարտականություն՝ հաղորդավարի, կինոռեժիսորի, օպերատորի, աուդիոտեխնիկի և տեխնիկական ռեժիսորի ։ KAIT-ում գտնվելու ընթացքում նաև գրել է, եղել է «Mid-Century Nonsense Festival Featuring Kumquat Theater» կատակերգական նախագծի պրոդյուսերը և կատարողը ։ Համալսարանն ավարտել է 1976 թվականին, այդ ժամանակ նրա պրոֆեսորներից մեկը խորհուրդ է տվել զբաղվել պրոֆեսիոնալ թատրոնով, նա Նյու Յորք է մեկնել 1977 թվականի հունիսին ։
Կարիերա
1977 թվականին դեր է ստացել երաժշտական և կատակերգական «Դա զվարճալի չէ, դա ցավալի է» ռեալիթի շոուում և նրա հետ հյուրախաղերի է մեկնել մինչև 1978 թվականը։ Նույն թվականին մասնակցել է HBO-ի համար «Disco Beaver from Outer Space» հեռուստաշոուում։ 1979 թվականին Բոմպասը գլխավոր դեր է խաղացել «Jaws 3, People 0» ֆիլմում, որտեղ սիրային տեսարան ուներ Բո Դերեկի հետ։ Սակայն ֆիլմը չեղարկվել է «Ծնոտներ» ֆիլմի ստեղծողների առարկության պատճառով ։ 1980 թվականին Բոմպասը ստեղծել է Ֆորտման անունով կերպարը, որը հայտնվել է «National Lampoon White Album» ձայնասկավառակի վրա, որն էլ հետագայում ոգեշնչել է Հովարդ Սթենի կերպարին ։
Բոմպասը առավել հայտնի է Սքուիդվարդ Տենտակլեսի և Nickelodeon-ի «Սպունգ Բոբ Քառակուսի Տաբատ» մուլտսերիալի տարբեր կերպարների հնչյունավորմամբ ։ 2012 թվականին Բոմպասը ստացել է «Էմմի» ցերեկային մրցանակի անվանակարգ՝ Սքուիդվարի կերպարի համար ։ Նա նաև հայտնի է այն բանով, որ հնչյունավորել է «Առյուծ արքա» մուլտֆիլմի բորենուն, «Ձմեռների զավթիչ»-ի պրոֆեսոր Մեմբրանին և «Երիտասարդ տիտաններ»-ի բժիշկ Լեյթին ։ Բոմպասը նաև նկարահանվել է 1960-ական թվականների ֆիլմերում, հայտնվել է նաև բեմում 1970-ական թվականներից մինչև 1980-ական թվականների վերջ ։ IMDb տվյալներով՝ Բոմպասը ավելի քան 693 նախագծի հեղինակ է։
Անձնական կյանք
2019 թվականի հուլիսի 27-ին Բոմպասը ամուսնացել է Անժելա Վան Զանդի հետ, որի հետ հարաբերություններ է ունեցել ավելի քան 50 տարի ։
Ծանոթագրություններ
Կատեգորիա:Ամերիկացի դերասաններ Կատեգորիա:20-րդ դարի ամերիկացի դերասաններ Կատեգորիա:21-րդ դարի ամերիկացի դերասաններ Կատեգորիա:Դերասաններ այբբենական կարգով Կատեգորիա:Հնչյունավորողներ Կատեգորիա:Ամերիկացի կատակերգուներ Կատեգորիա:Ամերիկացի երգիչներ
Սերգեևկա (գյուղ, Շևչենկոյի շրջան)
Սերգեևկա (Сергіївка), գյուղ Ուկրաինայի Խարկովի մարզի Շևչենկոյի շրջանում։
1977 թվականի տվյալներով Սերգեևկա գյուղում բնակվում էր 25 մարդ։
Արտաքին հղումներ
Կատեգորիա:Ուկրաինայի Խարկովի մարզի Շևչենկոյի շրջանի բնակավայրեր Կատեգորիա:Ուկրաինայի գյուղեր
Գվարդեյսկոե (գյուղ, Վիբորգսկի շրջան)
Գվարդեյսկոե (Гвардейское), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 229 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Վիբորգսկի շրջանի բնակավայրեր
Դիբրովա (գյուղ, Կիվերցիի շրջան)
Դիբրովա (Діброва), գյուղ Ուկրաինայի Վոլինի մարզի Կիվերցիի շրջանում։ Հիմնադրվել է 1887 թվականին։
2001 թվականի տվյալներով Դիբրովա գյուղում բնակվում էր 230 մարդ։ Բնակավայրը զբաղեցնում է 0,531 կմ² տարածք։ Բնակչության խտությունը կազմում էր 433,15 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Կիվերցիի շրջանի բնակավայրեր Կատեգորիա:Ուկրաինայի գյուղեր Կատեգորիա:1887 թվականին հիմնադրված բնակավայրեր
Սիմֆոնիա № 11 (Շոստակովիչ)
Ռուս կոմպոզիտոր Դմիտրի Շոստակովիչի 11-րդ սիմֆոնիան գրվել է 1957 թվականին։ Սիմֆոնիան ներկայացնում է 1905 թվականի Ռուսական Հեղափոխությունը։ Այն գրված է սոլ մինորում և ունի 4 մաս։ Առաջին անգամ ներկայացվել է 1957 թվականի հոկտեմբերի 30-ին՝ Մոսկվայի Կոնսերվատորիայի մեծ դահլիճում՝ Խորհրդային Միության Սիմֆոնիկ Նվագախմբի և Նաթան Ռախլինի կատարմամբ։
Համառոտ Պատմություն
1956 թվականին Շոստակովիչը պատվեր է ստանում գրել մի սիմֆոնիա Հոկտեմբերյան Հեղափոխության 40 ամյակը նշելու համար։ Շոստակովիչը գրում է 4 մասանի այս սիմֆոնիան որը հիմնականում հիմնված է ռուսական ազգային երաժշտության էլեմենտների վրա։ Սիմֆոնիայի հիմնական թեմաները վերցված են ռուսական ազգային երաժշտությունից։
Այս ստեղծագործությունը մեծ սեր է վայելել ռուս ժողովրդի կողմից։ Այն միանգամից դարձել է շատ հայտնի ստեղծագործություն։ Իր ծավալով, մեծությամբ և կառուցվածքով սիմֆոնիան նման է նույն կոմպոզիտորի 7-րդ սիմֆոնիային։ Այս երկու ստեղծագործությունները համարվում են ժողովրդական սիմֆոնիաներ։ Սիմֆոնիան նաև ստացել է Լենինի անվան մրցանակը։
Կառուցվածք
Սիմֆոնիան կազմված է իրար առանց դադարի հաջորդող 4 մասից։ Դրանք են՝
Ադաջիո - Պալատի Հրապարակը
Մասը տևում է մոտավորապես 15 րոպե։ Այն շատ հանդարտ է և բավական դանդաղ։ Հիմնական թեման նվագում են լարայինները։ Փողային տարբեր գործիքներ ունեն սոլո պարտիաներ։ Շեփորի սոլո պարտիան կարծես թե լսվում է հեռվից և խորհրդանշում է գալիք վտանգը։ Այս մասը ունի շատ սպառնալի մթնոլորտ։
Ալլեգրո - Հունվարի Ինը
Այս երկրորդ մասը ունի երկու հիմնական թեմա։ Առաջին մասը հավանաբար նկարագրում է 1905 թվականի հունվարի 22ը և Սանկտ Պետերբուրգ քաղաքը։ Այս նոր թեման շատ մեծ զգացմունք է պարունակում իր մեջ։ Այն արագ է և մոլեգնած։ Առաջին թեմայի վերջում նորից լսվում է առաջին մասի թեման։ Այնուհետև սկսվում է երկրորդ մասի երկրորդ թեման։ Արկրորդ թեման ավելի մոլեգնած է։ Այն սկսում է լարայինների ֆուգատոյով այնուհետև միանում են նաև փողային գործիքները։ Տուբան կատարում է գլիսսանդոներ։ Վերջում նաև միանում են հարվածային գործիքները և մթնոլորտը ավելի լարված է դառնում։ Հարվածային գործիքները կատարում են հարվածներ, որոնք համընկնում են թեմայի կուլմինացիաների հետ։ Երկրորդ թեման ավելի լարված է։ Երկրորդ մասը տևում է 18 րոպե։
Ադաջիո - Հավիտենական Հիշատակ
Այս 3-րդ մասի հիմնական թեման նվագում են ալտերը։ Թեման վերցված է հեղափոխական մի երգից։ Այս մասը կազմված է երեք մասից՝ առաջին մասը հանդարտ է։ Այնուհետև ևս մեկ անգամ հնչում է երկրորդ մասի երկրորդ թեման և նորից ալտերի կատարմամբ նվագվում է 3-րդ մասի առաջին թեման։ Այս մասը տևում է մոտ 11 րոպե։
Ալլեգրո նոն տրոպո - Ահազանգ
Այս մասը սկսում է ռազմական քայլերգով։ Այնուհետև անգլիական եղջրափողը կատարում է սոլո պարտիա։ Նույն քայլերգը նվագում են նաև լարայինները միանալով մյուս գործիքներին։ Բաս կլառնետի սոլոյից նորից զգացվում է վտանգի մոտեցումը։ Մասի վերջում լսվում է մեծ զանգի ձայնը (ահազանգ)։ Մեծ զանգը լսվում է սոլ մինորում, իսկ նվագախումբը նվագում է սոլ մաժորում։ Սիմֆոնիան վերջանում է բնական սոլով որը նվագում է ամբողջ նվագախումբը։
Սիմֆոնիայում օգտագորցվող գործիքները հետևյալն են՝ 3 ֆլեյտա (1 պիկոլո), 3 հոբոյ (1 անգլիական եղջրափող), 3 կլառնետ (1 բաս կլառնետ), 3 ֆագոտ (1 կոնտրաֆագոտ), 4 գալարափող, 3 շեփոր, 3 տրոմբոն, տուբա, լիտավր, ցիմբալ, եռանկյունի, տամ-տամ, մեծ և փոքր թմբուկ, քսիլոֆոն, մեծ զանգ, 2 տավիղ (ցանկալի է կրկրնապատկված՝ այսինքն 4) և լարայիններ՝ 16-20 առաջին ջութակներ, 14-18 երկրորդ ջութակներ, 12-18 ալտեր, 10-14 թավջութակներ, 10-12 կոնտրաբասեր։ Այս ստեղծագործությունը մեծ նվագախումբ պահանջող է։ Այն ընդգրկում է մոտ 78 երաժիշտ։
Շատ հաճախ այս սիմֆոնիան անվանվում է ֆիլմ առանց էկրանի։
Ծանոթագրություններ
11
Սամվել Թումանյան
Սամվել Սարգսի Թումանյան, քաղաքական գործիչ, Հայաստանի Ազգային ժողովի նախկին պատգամավոր։
Կենսագրություն
Սամվել Թումանյանը ծնվել է 1949 թվականի փետրվարի 25-ին Երևանում ։ 1971 թվականին ավարտել է Երևանի պոլիտեխնիկական ինստիտուտը։ Ստացել է ճարտարագետ-էլեկտրիկի որակավորումը։ Եղել է ֆիզիկամաթեմատիկական գիտությունների թեկնածու։ 1971-1974 թվականներին ՀԽՍՀ ԳԱ Գորիսի ֆիզիկատեխնիկական կենտրոնում և 1974-1975 թվականներին ԳԱ հաշվողական կենտրոնում աշխատել է կրտսեր գիտաշխատող, իսկ 1975-1979 թվականներին ԵՊՀ հատուկ կոնստրուկտորական բյուրոյում եղել է խմբի ղեկավար, կրտսեր գիտաշխատող, տնօրենի տեղակալ, գլխավոր ճարտարագետ։ 1979-1985 թվականներին եղել է «Անի» ԳԱՄ «Գառնի» գործարանի փոխտնօրեն, «Անի» ԳԱՄ «Արաքս» գործարանի տնօրեն, իսկ 1985-1999 թվականներին եղել է «Անի» ԳԱՄ գործարանի գլխավոր տնօրեն, Երևանի միկրոէլեկտրոնիկայի ԳՀՏԻ տնօրեն ։
1999-2003 թվականներին եղել է Ազգային Ժողովի պատգամավոր («Միասնություն» դաշինքի համամասնական ընտրացուցակով)։ Եղել է Ազգային Ժողովի արտաքին հարաբերությունների մշտական հանձնաժողովի անդամ, «Միասնություն» խմբակցության անդամ։ 2003 թվականի մայիսի 25-ին ընտրվել է Ազգային Ժողովի ԱՄ կուսակցության համամասնական ընտրացուցակով։ Եղել է Ազգային Ժողովի ֆինանսավարկային, բյուջետային և տնտեսական հարցերի մշտական հանձնաժողովի անդամ։ 2005 թվականի փետրվարից եղել է Ազգային Ժողովի արտաքին հարաբերությունների մշտական հանձնաժողովի անդամ։ Եղել է ԱՄ խմբակցության անդամ, ԱՄ անդամ։
Պարգևներ
1986 թվական-Ժողովուրդների բարեկամության շքանշան։
Անձնական կյանք
Ամուսնացած է, ունի երկու երեխա։
Մայնհայմ
Մայնհայմ  (Meinheim ), կոմունա Գերմանիայի Բավարիա երկրամասում։ Ենթարկվում է Ստորին Ֆրանկնիա վարչական շրջանին։ Գտնվում է Վայսսնբուրգ Գունցենխաուզեն շրջանի կազմում։ Բնակչությունը կազմում է 11 851 մարդ (ըստ 2010 թվականի դեկտեմբերի 31-ի) ։ Տարածքը կազմում է 16.36 կմ²։ Պաշտոնական կոդ՝ 09 5 77 150։
Ծանոթագրություններ
Կատեգորիա:Գերմանիայի բնակավայրեր Կատեգորիա:Գերմանիայի քաղաքներ
Ախավանց
Ախավանց, գյուղ Արևմտյան Հայաստանում, Վանի վիլայեթի Գավաշի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Կենսածառ
Կենսածառ, նոճազգիների ընտանիքի միատուն ծառերի և թփերի ցեղ։ Հայտնի է 1 տեսակ՝ , որի հայրենիքը Չինաստանն ու Կորեան են։
Կենսաբանկան նկարագիր
Մշտադալար ասեղնատերև ծառ է, բարձրությունը՝ 8-10 մ։ Տերևները մուգ կանաչ են, թեփուկանման, ծառի վրա մնում են 3-5 տարի։ Արական հասկիկները գնդաձև են՝ խաչաձև դասավորված 4 զույգ փոշանոթներով։ Կոները մինչև հասունանալը կանաչ են, մսալի, հասունանալուց հետո դառնում են չոր, կարմրադարչնագույն։ Սերմերը արտաքինից նման են ցորենի հատիկների, հիմքում ունեն սպիտակ բիծ, հասունանում են երկրորդ տարում։ Կենսածառն ունի պարտեզային բազմաթիվ ձևեր՝ գնդաձև, բրգաձև, կոնաձե, գաճաճ, որոնք որպես դեկորատիվ բույսեր աճեցվում են նաև Հայաստանում։
Քիմիական բաղադրություն
Կենսածառի քիմիական բաղադրությունը ուսումնասիրված է մասամբ, այն չի կիրառվում գիտական բժշկությունում։ Բույսը կիրառվում է հոմեոպաթիայում։ Հայտնի է, որ կենսածառի փայտանյութը պարունակում է 0,12 տոկոս դեղին գույն ունեցող եթերային յուղ, ֆլավոններ, դաբաղանյութ, մեծ քանակությամբ խեժ, սապոնինների հետքեր, թուին, փինին, փիլեն, թոքսիֆոլին, փինիպիկրին։ Հետաքրքրությունը կենսածառի հանդեպ տարեցտարի աճում է, ապացուցված է, որ այն կանխարգելում և ճնշում է նոր առաջացող քաղցկեղի բջիջների աճը։
Տեսակներ
Դասը ընդգրկում է 5 տեսակ, միատուն ծառեր կամ թփեր են, տարածված են Հյուսիսային Ամերիկայում և արևելյան Ասիայում։
(3715) Ստոլ
(3715) Ստոլ (Stohl), աստերոիդ աստերոիդների հիմնական գոտում։ Հայտնաբերվել է 1980 թվականի փետրվարի 19-ին Անտոնին Մրկոսի կողմից Կլետում ։
Միջին հեռավորությունը Արեգակից կազմում է 2,315673 ա. մ., առավելագույնը մոտենում է 2,0867 ա. մ. հեռավորության վրա և հեռանում 2,5447 ա. մ. ։ Արեգակի շուրջ մեկ ամբողջական պտույտ է կատարում 1287,11 երկրային օրվա ընթացքում, իր ուղեծրով շարժվելով միջինում 0,279697 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,93° անկյուն։
Ժողովածու (4006)
Ժողովածու (4006), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4006 թվի տակ։ Ձեռագիրը գրվել է 1768, 1773 թվականներին Աբրահամ Աստապատեցու (2֊րդ) գրիչի կողմից ենթադրաբար Էջմիածնում։ Ստացողը եղել է Սիմէոն Գանճացին, Յովակին վարդապետը։ Գրված է թղթի վրա, որը ունի 20X16 չափս։ Ձեռագիրը կազմված է 276 թերթից։ Գրված է միասյուն, երկսյուն նոտրգիրով։ Կազմը` կաշեսալատ ստվարաթուղթ։ Հիշատակարաններ՝ 138 բ (1644 թվական, Յունան գրիչ), գրիչ՝ 277 բ, (1768 թվական), 138 (1773 թվական), կնիք՝ 138 բ (Աբր․ Աստապատեցի) ։
Ծանոթագրություններ
Կատեգորիա:Մատենադարանի ձեռագրեր
Տեքստաբանություն
Տեքստաբանություն (լատիներեն՝ textum - բառերի կապ և հունարեն՝ Λογος - խոսք), գրականագիտության բաժիններից մեկը, որն զբաղվում է անցյալի գրողների երկերի գիտականորեն ճշտված (քննական) բնագրերը հրատարակելու գործով։ Դրա համար հիմք են ծառայում պահպանված ձեռագրերը, հեղինակի կենդանության ժամանակ եղած հրատարակությունները և այլ տվյալներ։
Տեքստաբանությունը ձգտում է դասական գրողների երկերն ազատել գրաքննական և այլ կարգի աղճատումներից, օտարամուտ հատվածներից և արտահայտել հեղինակի իսկական կամքը։ Գիտական հրատարակության մեջ տեղ են գտնում նաև տվյալ երկի տարբերակները։ Տեքստաբանական մանրակրկիտ աշխատանքի՝ ճշտումների շնորհիվ երբեմն էապես փոխվում են մեր պատկերացումները տվյալ ստեղծագործության և գրողի մասին ։
Աղբյուրներ
Կատեգորիա:Տեքստաբանություն Կատեգորիա:Գրականագիտություն
Գագիկ Թադևոսյան (քաղաքական գործիչ)
Գագիկ Աղասու Թադևոսյան, քաղաքական գործիչ, Հայաստանի Ազգային ժողովի նախկին պատգամավոր,
Կենսագրություն
Գագիկ Թադևոսյանը ծնվել է 1950 թվականի հունիսի 29-ին Երևանում ։ Ավարտել է Երևանի պոլիտեխնիկական ինստիտուտը` ինժեներ էներգետիկի որակավորմամբ։ 1973-1985 թվականներին աշխատել է ՀԼԿԵՄԿԿ-ում՝ որպես սեկտորի վարիչ, բաժնի վարիչի տեղակալ ։ 1985 թվականից եղել է «Երևանշին» ԱՄ ՀԿԿ կոմիտեի քարտուղարի տեղակալ, քարտուղար, 1990 թվականից աշխատել է «Երևանշին» գլխավոր վարչությունում, գլխավոր ինժեների տեղակալ, իսկ 1995 թվականից եղել է «Հայաստան-շինարար» ԲԲԸ գլխավոր տնօրենի տեղակալ։ Եղել է Ազգային Ժողովի գիտության, կրթության, մշակույթի և երիտասարդության հարցերի մշտական հանձնաժողովի անդամ։ Եղել է  Ազգային Ժողովի ՀԿԿ խմբակցության անդամ, ՀԿԿ ԿԿ քարտուղար։
Անձնական կյանք
Ամուսնացած է, ունի երկու երեխա։
Մուրավշչինա (գյուղ, Սմոլենսկի շրջան)
Բնակչությունը 2007 թվականին գրանցված տվյալներով կազմում էր 31 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Միլիցա Նեչկինա
Միլիցա Վասիլևնա Նեչկինա (Милица Васильевна Нечкина, ), սովետական պատմաբան, ԽՍՀՄ ԳԱ ակադեմիկոս (1958 թ.), ՌԽՖՍՀ (1966 թվականից՝ ԽՍՀՄ) մանկավարժական գիտությունների ակադեմիայի իսկական անդամ (1947 թ.)։
Կենսագրություն
Ավարտել է Կազանի համալսարանի պատմաբանասիրական ֆակուլտետը (1921 թ.), ապա ասպիրանտուրա՝ Մոսկվայում։ Դասավանդել է Մոսկվայի 1-ին համալսարանում (1924 թ.-ից 1926 թվականներին), Արևելքի աշխատավորների համալսարանում (1925 թ.-ից 1928 թվականներին)։ 1934 թ.-ից 1954 թվականներին եղել է Մոսկվայի համալսարանի պատմության ֆակուլտետի, 1946 թվականից՝ նաև Հասարակական գիտությունների ակադեմիայի պրոֆեսոր (1958 թ.-ից 1965 թվականներին՝ Սովետական հասարակության պատմության ամբիոնի ղեկավար)։ 1935 թվականից աշխատում է ԽՍՀՄ ԳԱ պատմության ինստիտուտում։
Գիտական հետազոտություններ
Նեչկինայի ԽՍՀՄ պատմության բուհական և դպրոցական առաջին դասագրքերի (բազմաթիվ հրատարակություններ թարգմանվել են հայերեն) հեղինակ է։ Գործուն մասնակցություն է ունեցել Սովետական մեծ և փոքր հանրագիտարանների ստեղծմանը։ Նեչկինային աշակերտել են մեծ թվով հայ պատմաբաններ։
Նեչկինան հետազոտել է 60-ական թվականների հեղափոխական շարժումների հետ կապված բազմաթիվ կարևոր հարցեր։ Նրա կողմից է առաջ քաշվել հեղափոխական շարժման երկու՝ Լոնդոնյան և Պետերբուրգյան կենտրոնների առկայության հարցը, բացահայտվել նրանց միջև եղած կապը։ Նեչկինայի ուսումնասիրությունների մի ամբողջ շարք նվիրված է «Լենինը` ռուսական հողափախական շարժման պատմաբան» թեմային։ Նեչկինայի ղեկավարությամբ հրատարակվել են «Պատմություն և պատմաբաններ» տարեգրքի 10 հատորները։ Պատմագրական ուսումնասիրության օրինակ է հանդիսանում Նեչկինայի «Վասիլի Օսիպովիչ Կլյուչևսկի» ֆունդամենտալ մենագրությունը (1974)։
Պարգևատրվել է Լենինի 3, Աշխատանքային կարմիր դրոշի շքանշաններով։
Հայաստանը Եվրատեսիլ 2018 երգի մրցույթում
Հայաստանը կմասնակցի Եվրատեսիլ 2018 երգի մրցույթին։ Հայաստանի հեռարձակող Հանրային հեռուստաընկերությունը (AMPTV) կկազմակերպի ազգային եզրափակիչ` Պորտուգալիայի մայրաքաղաք Լիսաբոնում կայանալիք 63-րդ մրցույթի հայաստանյան ընտրությունը կայացնելու համար։
Դեպի եվրատեսիլ
Դեպի Եվրատեսիլը Եվրատեսիլ երգի մրցույթում Հայաստանը ներկայացնող արտիստին ընտրելու համար Հայաստանի Հանրային Հեռուստաընկերության կողմից կազմակերպված ազգային եզրափակիչն է։
Դեպի եվրատեսիլ 2018-ի մասնակիներ
2017 թ. դեկտեմբերի 27-ին Հայաստանի Հանրային Հեռուստաընկերությունը հայտնեց, որ մրցույթին կմասնակցեն 20 արտիստ ։
Առաջին կիսաեզրափակիչ
Առաջին կիսաեզրափակիչը տեղի է ունեցել 2018 թ. փետրվարի 19-ին։ Առաջին կիսաեզրափակիչում մրցում էին տաս երգ, որոնցից միայն հինգ երգերը պետք է անցնեին եզրափակիչ միջազգային փորձագետներից կազմված ժյուրիի և հեռուստադիտողի միասնական քվեարկության արդյունքում։ Առաջին կիսաեզրափակիչում քվեարկած ժյուրիի կազմում ընդգրկված են` Սաշա Ժան Բապտիստ, Մարտ Նորմետ, Զիտա Կամինսկա, Թալի Էշկոլի, Էվի Պապամայքլ, Մաթեուս Գրզեսինսկի ։
Երկրորդ կիսաեզրափակիչ
Երկրորդ կիսաեզրափակիչը տեղի է ունեցել 2018 թ. Փետրվարի 22-ին:Երկրորդ կիսաեզրափակիչում մրցում էին տաս երգ որոնցից միայն հինգ երգերը պետք է անցնեին եզրափակիչ միջազգային փորձագետներից կազմված ժյուրիի և հեռուստադիտողի միասնական քվեարկության արդյունքում:Երկրորդ կիսաեզրափակիչում քվեարկած ժյուրիի կազմում ընդգրկված են`Գորդոն Բոնելլո,Մոլի Փլենք,Ֆելիքս Բերգսոն, Յան Բորս,Օլգա Սալամախա ,Նաթիա Մշվենիերադզե ։
Եզրափակիչ
Եզրափակիչըը տեղի է ունեցել 2018 թ. Փետրվարի 25-ին:Եզրափակչում մրցում էին այն տաս երգերը որոնք անցել են եզրափակիչ միջազգային փորձագետներից կազմված ժյուրիի և հեռուստադիտողի միասնական քվեարկության արդյունքում:Եզրափակչվում քվեարկած ժյուրիի կազմում ընդգրկված են`Նիկոլա Կալիգիորե,Օլգա Սալամախա,Սաշա Ժան Բապտիստ, Նաթիա Մշվենիերադզե,Գորդոն Բոնելլո,Մարտ Նորմետ,Օվի,Էդուարդո Գրացի,Քրիսթեր Բյորկման ։
Ծանոթագրություններ
Կատեգորիա:Հայաստանը Եվրատեսիլ երգի մրցույթում Կատեգորիա:2018 Հայաստանում
Տեքստ
Տեքստ (լատիներեն՝ texstum - բառերի կապ, հյուսվածք), գրական երկի բնագիրը այն ձևով, ինչպես որ ստեղծվել է հեղինակի կողմից։ Գրական բնագրերի գիտական ճշտման և հրատարակության խնդրով զբաղվում է գրականագիտության բաժիններից մեկը՝ տեքստաբանությունը։ Տեքստ են կոչվում նաև այն խոսքերը, որոնք գրվում են երաժշտական ստեղծագործության (օպերա, ռոմանս, երգ) հիմքում ։
Տեքստի կոհեզիա
Տեքստի մասին ուսմունքի առանցքային հասկացություններից մեկն է կոհեզիան՝ տեքստի տարբեր մասերի՝ միմյանց կապակցման յուրահատուկ միջոցների ամբողջականությունը։ Խոսքը տեքստային կապակցությունների տարբեր ձևերի մասին է, առանց որոնց անհնար է միասնական լեզվական հաղորդակցական գործընթացի իրականացումը։ Տեքստի տարբեր մասերը, որոնք երբեմն նշանակալից հեռավորության վրա են գտնվում միմյանցից, այս կամ այն կերպ կապակցված են լինում։ Կապի այդ միջոցների, ձևերի նշանակման համար գործածվում է վերջերս շրջանառության մեջ մտած կոհեզիա եզրույթը։ (Լատիներեն cohaesus – կապակցված, կցվածություն, անգլերեն cohesion - կապակցում)։ Կոհեզիան կապի հատուկ տեսակներ են, որոնք ապահովում են առանձին հաղորդումների, փաստերի, գործողությունների և այլնի շարունակականությունը (континуум), այսինքն՝ տրամաբանական հաջորդականությունը, փոխկապվածությունը։ Կոհեզիան տեքստի տարբեր կառուցվածքային բաղադրատարրերի կապակցման հատկությունն է և հիմնվում է այդ էլեմենտների՝ տեքստի այլ էլեմենտների հետ կապի վրա։ Ամբողջական տեքստի մակարդակում կոհեզիան հանգեցնում է տեքստի նոր հատկության՝ ամբողջականության կամ կոհերենտության։ Կոհեզիան տեքստի կառուցվածքա-իմաստային հատկությունն է՝ պայմանավորված կապակցման տարբեր միջոցներով (քերականական կամ լեզվական), որոնք ձևավորում են նրա կառուցվածքը։ Լինելով տեքստի կապակցվածության ձևերից մեկը՝ այն ներկայացնում է որպես խոսքի հաղորդակցական որակ, լեզվական և քերականական միջոցների խումբ՝ տեքստի միավորների միջև կապերի արտահայտման համար, որն ապահովում է կապակցված և ձևավորված խոսքի կառուցումը, ինչպես նաև տեքստի տարբեր հատվածների փոխպայմանավորվածությունն ու փոխկապվածությունը։
Գիտական գրականության մեջ տեքստի տարբեր կառուցվածքային միավորների՝ միմյանց կապակցման միջոցներից են համարվում մասնավորապես կոհեզիայի քերականական ձևերը (կապերն ու շաղկապները, դերբայական դարձվածները), բառային և շարահյուսական կրկնություները, զուգահեռ կառուցվածքները, պատկերավոր և զուգորդական կապակցությունները, լեզվական կրկնությունն իր տեսակներով (հոմանիշներ, հականիշներ և այլն), հնչյունաբանական (ինտոնացիա/հնչերանգ), ձևաբանական (դեմքի ձևերի, խոնարհման, կապերի օգտագործում, կապական բառեր, դերանուններ), շարահյուսական (բառերի շարադասությունը, շարահյուսական զուգահեռականություն), ոճաբանական (տարբեր տրոպներ, ձևեր, հնարներ, բազմիմաստություն, աստիճանավորում և այլն) միջոցները։
Կոհեզիան տեքստում կարող է իրագործվել ամենատարածված տարատեսակ համարվող լեզվական կրկնության կամ լեզվական կապի, վերջինիս ենթատեսակների՝ հոմանիշային կրկնության, կապակցում ընդհանրացման, մասի և ամբողջի հարաբերության, հականշության (վերջին չորս տեսակը կոչվում են իմաստային կրիկնություն) միջոցով։ Տեքստի կոհեզիայի տարատեսակ է դիտարկվում նաև տեքստային հակադրությունը։ Կոհեզիայի տարածված ձևերից է նաև անաֆորային հղումների օգտագործումը (օրինակ՝ դերանունների օգնությամբ), ինչպես նաև էլիպսիսը։ Վերջինս տեքստում ենթադրվող լեզվական միավորի բացթողումն է։ Կոհեզիայի միջոցներից է նաև թեմատիկ բառապաշարի ընտրությունը, երբ բառապաշարը պատկանում է միևնույն իմաստային դաշտին։ Այսինքն լեզվական կապակցումն իրագործվում է տեքստային հատվածի բառախմբերի՝ միմյանց կապակցումով։ Ընդ որում՝ այդ բառախմբերը պատկանում են միևնույն թեմային։ Այսպիսով կոհեզիան դիտարկվում է ոչ միայն ուղղակի բառազույգերի՝ այլև բավականին երկար բառաշարքերի (իմաստով մոտ), իսկ տեքստի մակարդակում՝ նրա տարբեր կառուցվածքային մաս-միավորների (հատվածների) միջև գործող կապի հատուկ տեսակ, որը պայմանավորվում է խոսքային հաղորդմամբ, հեղինակային պայմանական իմաստավորմամբ և լեզվական համակարգի առանձնահատկություններով։
Աղբյուրներ
Կատեգորիա:Տեքստաբանություն
Ալեքսեյ Միլլեր
Ալեքսեյ Միլլեր (Алексе́й Ильи́ч Ми́ллер, ), խորհրդային և ռուս պատմաբան, պատմական գիտությունների դոկտոր, Կենտրոնական Եվրոպայի համալսարանի պրոֆեսոր։ Նախկինում աշխատել է Ռուսաստանի գիտությունների ակադեմիայում, ապա՝ Institut für die Wissenschaften vom Menschen ինստիտուտում՝ համապատասխանաբար որպես գիտաշխատող և ավագ գիտաշխատող ։ Պատմաբան Իլյա Սոլոմոնովիչ Միլլերի որդին է։
Կենսագրություն
1985 թվականին պաշտպանել է թեկնածուական ատենախոսություն «Լեհական պահպանողական ճամբարի գաղափարախոսությունն ու քաղաքականությունը Հաբսբուրգների միապետությունում 60 — 70-ական թվականներին» ։
1993 թվականից հրավիրյալ պրոֆեսոր էր Կենտրոնական Եվրոպայի համալսարանում (Բուդապեշտ)։
2000 թվականին պաշտպանել էդոկտորական ատենախոսություն «Ուկրաինական հարցը ռուսական կայսրության իշխանությունների քաղաքականության մեջ և հասարակական կարծիքում 1850-ական թվականների երկրորդ կեսից մինչև 1880-ական թվականների սկիզբը» թեմայով ։
Սանկտ Պետերբուրգում գործող Եվրոպական համալսարանի պրոֆեսոր է։
Արտաքին հղումներ
Կատեգորիա:Ռուս գիտնականներ Կատեգորիա:Ռուս պատմաբաններ Կատեգորիա:Խորհրդային գիտնականներ Կատեգորիա:Խորհրդային պատմաբաններ
Սմոլովկա (գյուղ, Շևչենկոյի շրջան)
Սմոլովկա (Смолівка), գյուղ Ուկրաինայի Խարկովի մարզի Շևչենկոյի շրջանում։ Հիմնադրվել է 1850 թվականին։
2001 թվականի տվյալներով Սմոլովկա գյուղում բնակվում էր 66 մարդ։ Բնակավայրը զբաղեցնում է 0,44 կմ² տարածք։ Բնակչության խտությունը կազմում էր 150 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Շևչենկոյի շրջանի բնակավայրեր Կատեգորիա:Ուկրաինայի գյուղեր Կատեգորիա:1850 թվականին հիմնադրված բնակավայրեր
Սանտա Էլենա դի Գոյաս
Սանտա Էլենա դի Գոյաս (Santa Helena de Goiás), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի հարավային մասում։ Մտնում է Սուդուեստի դի Գոյաս գավառի կազմի մեջ։ Բնակչությունը կազմում է 35 027 մարդ՝ 2007 թվականի տվյալներով։ Գրավում է 1 127,855 կմ2 տարածք։ Բնակչության խտությունը՝ 31,5 մարդ/կմ²։
Աշխարհագրություն
Տեղանքի կլիման արևադարձային-կիսաանապատային է։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Գոյաս նահանգի բնակավայրեր
Աղրսավ (Գյավաշի գավառ)
Աղրսավ, գյուղ Արևմտյան Հայաստանում, Վանի վիլայեթի Գավաշի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ուգրոեդսկի գյուղական խորհուրդ (Կրասնոպոլսկի շրջան)
Ուգրոեդսկի գյուղական խորհուրդ  (Угроїдська селищна рада), Ուկրաինայի Սումիի մարզի Կրասնոպոլսկի շրջանում ։
2001 թվականի տվյալներով Ուգրոեդսկի գյուղական խորհրդում բնակվում էր 3014 մարդ։ Խորհրդում կա 4 բնակավայր։
Յուրաս (այլ կիրառումներ)
Յուրաս, կարող է վերաբերել՝
Ֆաննի Ալվինգ
Ֆաննի Մարիա Ալվիգ (Fanny Alving, ), շվեդ գրող, ով աշխատել է Ֆաննի Նորման, Ուլրիկ Ուլանդ և այլ կեղծանուններով ։
Կենսագրություն
Ֆանի Մարիա Ալվինգը ծնվել է 1874 թվականի հոկտեմբերի 23-ին Սոդերմանլանդ նահանգի Ytterselö քաղաքում, կապիտան Ավգուստ Լեննի (August Lönn, 1837-1920) և Էրիկա Կարլովնա Պերսդոտեր Իոնսսոնի (Erika Charlotta Persdotter Jonsson) ընտանիքում։ Աղջիկը սովորել է Ստոկհոլմի Palmgrenska Samskolan համատեղ կրթական դպրոցում, որտեղ ընդունվել է 1893 թվականին։ 1898-1905 թվականներին ամուսնական հարաբերությունների մեջ է եղել վիճակագիր Սվեն Նորմանի (Sven Norrman), իսկ 1906 թվականից՝ լեզվաբան և մանկավարժ Յալմար Ալվինգի (Hjalmar Alving) հետ։ Նրա դուստրը՝ Բարբրո Ալվինգը (1909-1987), աշխատել է որպես լրագրող ։
Ժամանակին Ալվինգը եղել է Նորվեգիայում, Դանիայում և եվրոպական այլ երկրներում։ 1894-1898 թվականներին աշխատել է Մալմյոյի Հունաստանի հյուպատոսարանում որպես թղթակից։ Հետագայում, մինչև 1901 թվականը, աշխատել է Ստոկհոլմում` Ստրիկս (Strix) ամսագրում, իր հոդվածները ստորագրելով Maja X կեղծանունով։ Որպես արձակագիր` Ստոկհոլմում գրել է «Ուլրիկ Ուլանդ» (Ulrik Uhland) գրական անվամբ, բայց նաև օգտագործել է «Ֆաննի Նորման» (Fanny Norrman) և «Ֆաննի Ալվին»գ (Fanny Alving) անունները ։
Ծանոթագրություններ
Կատեգորիա:Շվեդ կին գրողներ Կատեգորիա:Գրական կեղծանուններով հայտնի հեղինակներ
Դոմաշով (գյուղ, Կիվերցիի շրջան)
2001 թվականի տվյալներով Դոմաշով գյուղում բնակվում էր 253 մարդ։ Բնակավայրը զբաղեցնում է 1266 կմ² տարածք։ Բնակչության խտությունը կազմում էր 199,84 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Կիվերցիի շրջանի բնակավայրեր Կատեգորիա:Ուկրաինայի գյուղեր Կատեգորիա:1583 թվականին հիմնադրված բնակավայրեր
Ցապֆենդորֆ
Ենթարկվում է Վերին Ֆրանկոնիա շրջանին։ Գտնվում է Բամբերգ շրջանի կազմում։ Բնակչությունը կազմում է 4969 մարդ (ըստ 2010 թվականի դեկտեմբերի 31-ի) ։ Տարածքը կազմում է 30,55 կմ²։ Պաշտոնական կոդ՝ 09 4 71 214։
Արտաքին հղումներ
Կատեգորիա:Գերմանիայի քաղաքներ
Hipster Whale
Hipster Whale, ավսրալիական անկախ ընկերություն, որը զաղվում է համակարգչային խաղերի մշակմամբ և հրապարակմամբ։ Ընկերությունը հիմնադրվել է 2014 թվականի նոյեմբերի 20-ին, Էնդի Սումի և ՄԷթթ Հոլլի կողմից ։ Ընկերությունը մշակել է այնպիսի խաղեր, ինչպիսիք են Shooty Skies, Pac-Man 256 և Disney Crossy Road։
Պատմություն
Էնդի Սումը և ՄԷթթ Հոլլը հանդիպելով Game Center: Asia Pacific 2013-ի ժամանակ որոշեցին հիմնադրել ընկերություն ։ Անվանումը ընտրվեց free-to-play մոդելի խաղերի մասին քննարկման ժամանակ, երբ խոսքի մեջ օգտագործվեց կետ բառը։ Քննարկման ընթացքում Սումը նկարեց մի կետ, որը արդյունքում դարձավ ընկերության լոգոտիպը։ Հետագայում հիմնադիրները կետը պահիցին, որպես թալիսման ։
Առաջին խաղ՝ Crossy Road-ի համար ընկերությունը որոշել էր ծախսել ընդհամենը 6 շաբաթ, սակայն նկատելով խաղի պոտենցիալը, մշակողները որոշեցին խաղի համար ծախսեցին ավելի քան 12 շաբաթ։ Crossy Road խաղը՝ պլատֆորմային խաղ է, որը մշակված էր նոր շարժիչով ։ Անվանումը և խաղի կոնցեպտը վերցված է հայտնի կատակից՝ «Ինչու՞ հավը անցավ ճանապարհը» ։
2015 թվականի մայիսի 22-ին Bandai Namco Entertainment և Hipster Whale ընկերությունները ներկայացրեցին Pac-Man 256 խաղը, որում Պակմանը փորձում էր փախչել հոգիներից։ Խաղը թողարկվեց օգոստոսի 20-ին, իսկ 2016 թվականի հուլիսի 22-ին թողարկվեց խաղի տարբերակը՝ Windows, PlayStation 4 և Xbox One-ի համար ։
2016 թվականի մարտին Hipster Whale-ը հայտարարեց Crossy Road — Disney Crossy Road խաղի ստեղծման մասին, որը հրպարակվելու էր Disney Interactive Studios-ի կողմից ։ Հուլիսի 20-ին ընկերությունը հայտարարեց, որ սկսում էր զբաղվել խաղերի հրապարակմամբ և Atari և Krome Studios Melbourne-ի նախկին աշխատակից Կլաուր Ռիվզին նշանակեց ընկերության նախագահ ։ Սեպտեմբերի 7-ին ընկերությունը թողարկեց Disney Crossy Road-ի թարմացված տարբերակը, որում ավելացվել էր կերպարներ Հրեշների կորպորացիայի և նոր ռեժիմ «Weekend Challenge» անունով ։
2020 թվականին թողարկեց Crossy Road խաղի շարունակությունը Crossy Road Castle անունով ։ Խաղը հասանելի է միայն Apple Arcade-ում] ։ Խաղը կարելի է խաղալ ինչպես սենսորի, այնպես էլ խաղային վահանակի միջոցով ։
Արտաքին հղումներ
Կատեգորիա:Ընկերություններ այբբենական կարգով Կատեգորիա:Համակարգչային խաղեր Կատեգորիա:Ընկերություններ Կատեգորիա:Ստուդիաներ Կատեգորիա:Համակարգչային խաղեր արտադրողներ այբբենական կարգով
Մուրգուկ
Մուրգուկ (Мургук), գյուղ Ռուսաստանի Դաղստան հանրապետության Սերգոկալինսկի շրջանի կազմում։
Բնակչությունը 2010 թվականին գրանցված տվյալներով կազմում էր 1654 մարդ։
Քարոզգիրք (4143, Գրիգոր Տաթևացի)
Գրիգոր Տաթևացի, Քարոզագիրք (4143), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4143 թվի տակ։ Ձեռագիրը գրվել է 16-րդ դարում Մավսէս երէց գրիչի կողմից։ Ծաղկող՝ Մարգարե քահանա։ Ստացողը եղել է Ահարոն վարդապետն։ Գրված է թղթի վրա, որը ունի 25x19 չափս։ Ձեռագիրը կազմված է 511 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 198բ, 312ա, 334բ, 342բ և այլուր, խաղկողի՝ 508բ, հետագայի՝ 1ա (1696 թ․), 342բ (17-րդ դար) ։
Ծանոթագրություններ
Կատեգորիա:Մատենադարանի ձեռագրեր